IPAK IShLAB ChIQARISh MAJMUIDA INTEGRATSIYALASh JARAYoNLARINI KUChAYTIRISh ChORA-TADBIRLARI TOʻGʻRISIDA
(resolution, 1998-04-03)

Ipak ishlab chiqarish majmuida korxonalarning iqtisodiy mustaqilligini kengaytirish va integratsiyalash jarayonlarini kuchaytirish asosida mahsulot sifatini oshirish va ularning raqobatga bardoshliligini taʼminlash maqsadida Vazirlar Mahkamasi qaror qiladi: 1. Margʻilon “Ipakchi” aksionerlik jamiyati, Namangan “Atlas” aksionerlik jamiyatining hamda Andijon, Namangan va Fargʻona viloyatlarining pilla yetishtirish, tayyorlash va sotishni amalga oshiruvchi korxona va tashkilotlari mehnat jamoalarining ular tomonidan “Kumush tola” va “Xonatlas” aksionerlik kompaniyalarini 1-ilovaga muvofiq tarkibda tashkil etish toʻgʻrisidagi takliflari qabul qilinsin. 2. Belgilab qoʻyilsinki, koʻrsatib oʻtilgan aksionerlik kompaniyalari: ipak qurti urugʻini yetishtirish, tut daraxtlarini parvarish qilish, xom pilla tayyorlash, ularga dastlabki ishlov berish, ipak xomashyosidan va yigiruv chiqitlaridan kalava iplari va shoyi gazlamalar ishlab chiqarishni amalga oshiruvchi korxonalar va tashkilotlarning ixtiyoriy birlashmalari hisoblanadi; ochiq turdagi aksionerlik birlashmalari shaklida tashkil etiladi; “Oʻzbekyengilsanoat” uyushmasining yuridik shaxs huquqiga ega boʻlgan qatnashchilari hisoblanadilar, oʻz faoliyatini kompaniya ustaviga muvofiq amalga oshiradilar; belgilangan tartibda davlat organlarida roʻyxatdan oʻtkaziladilar. “Kumush tola” va “Xonatlas” kompaniyalari tarkibiga kirgan pillani dastlabki qayta ishlovchi korxonalar qishloq xoʻjaligi korxonasi maqomini saqlab qoladilar. 3. Aksionerlik kompaniyalarini boshqarish tuzilmasi 2 va 3-ilovalarga muvofiq maʼqullansin. Aksionerlik kompaniyalari boshqaruvlarining ijro etuvchi apparati funksiyasi “Ipakchi” va “Atlas” aksionerlik jamiyatlarining shoyi ishlab chiqaruvchi bosh korxonalariga yuklansin. 4. Oʻzbekiston Respublikasi Qishloq xoʻjaligi vazirligining tumanlardagi pilla quritish korxonalarini shirkatlarga aylantirish hamda ularning mulkdagi ulushlarini belgilangan tartibda pillakorlar (oilaviy zvenolar), pilla quritish va qishloq xoʻjaligi korxonalari oʻrtasida taqsimlash toʻgʻrisidagi taklifi qabul qilinsin. Pillakorlar shirkatlari: yuridik shaxs huquqlariga ega boʻlmagan xoʻjalik yurituvchi subyektlar hisoblanadilar; pillani tayyorlash, quritish, quruq pillalarni pillakorlar nomidan isteʼmolchilarga joʻnatish funksiyalarini amalga oshiradilar; pillakorlarga sifatli tut bargi yetkazib berish boʻyicha qishloq xoʻjaligi korxonalari bilan shartnomalar tuzadilar. 5. Joylarda pillakorlarning mustaqil shirkatlari tashkil etilishi munosabati bilan Oʻzbekiston Respublikasi Qishloq xoʻjaligi vazirligi huzuridagi “Ipak” Respublika ishlab chiqarish birlashmasining Qoraqalpogʻiston Respublika va viloyatlar birlashmalari belgilangan tartibda tugatilsin, viloyatlarda tumanlar shirkatlarining muvofiqlashtiruvchi kengashlari tuzilsin. 6. “Ipak” Respublika ishlab chiqarish birlashmasi korxonalari negizida Oʻzbekiston Respublikasi Qishloq xoʻjaligi vazirligi huzurida “Pilla” uyushmasi 4-ilovaga muvofiq tashkil etilsin. Belgilab qoʻyilsinki, “Pilla” uyushmasi oʻziga berilgan vakolatlar va funksiyalar doirasida quyidagi vazifalarni hal qiladi: bozor munosabatlarini chuqurlashtirish, ipak qurti urugʻi yetishtirishdagi, ipak qurtini boqishdagi, pillani quritishdagi zamonaviy texnologiyalarni yoyish va marketingni tashkil etish; agrotexnika va ishlab chiqarish texnologiyasini takomillashtirishda respublika pillakorlar shirkatlariga metodik yordam berish; shirkatlarga tashqi bozorni oʻrganishda va ularning eksport imkoniyatlarini kengaytirishda koʻmaklashish. 7. “Kumush tola” va “Xonatlas” aksionerlik kompaniyalari hamda “Pilla” uyushmasi tashkil etilishi munosabati bilan “Ipak” Respublika ishlab chiqarish birlashmasi belgilangan tartibda tugatilsin. 8. Belgilab qoʻyilsinki, “Pilla” uyushmasi: yuridik shaxs hisoblanadi va pillakorlarning tuman shirkatlari hamda mulkchilikning barcha shakllaridagi boshqa ipakchilik korxonalari va tashkilotlari tomonidan tuziladi; oʻz faoliyatini taʼsischilarning pay va boshqa badallari hamda ular tomonidan berilgan vakolat va funksiyalar asosida tashkil qiladi; shartnomalar va majburiyatlar boʻyicha “Ipak” Respublika ishlab chiqarish birlashmasining huquqiy vorisi hisoblanadi. 9. “Pilla” uyushmasi ijro etuvchi apparatining tuzilmasi 5 va 5a-ilovalarga muvofiq va xodimlarining soni 22 nafar miqdorida maʼqullansin. “Pilla” uyushmasiga raisning ikki nafar oʻrinbosari, shu jumladan, bir nafar birinchi oʻrinbosariga ega boʻlish tavsiya etilsin. 10. Oʻzbekiston Respublikasi Qishloq xoʻjaligi vazirligi Oʻzbekiston Respublikasi Adliya vazirligi bilan kelishgan holda, bir oy muddatda “Pilla” uyushmasi faoliyati Ustavini ishlab chiqsin va qabul qilsin. 11. Belgilab qoʻyilsinki, “Pilla” uyushmasi tuman pillakorlar shirkatlari, “Kumush tola”, “Xonatlas” aksionerlik kompaniyalari va tut bargi yetishtiruvchi xoʻjaliklar oʻrtasidagi oʻzaro iqtisodiy munosabatlar maxsus shartnomalar bilan tartibga solinadi. “Oʻzbekyengilsanoat” davlat uyushmasi va Oʻzbekiston Respublikasi Qishloq xoʻjaligi vazirligi Adliya vazirligi bilan kelishilgan holda, bir oy muddatda xom pilla yetishtirish va xarid qilish, pillakorlarni tut bargi bilan taʼminlash boʻyicha namunaviy shartnoma loyihasini ishlab chiqsinlar va Vazirlar Mahkamasiga kiritsinlar. 12. Oʻzbekiston Respublikasi Markaziy banki “Oʻzbeklegkombank”ning viloyat filiallarini ochishga amaliy yordam bersin. 13. Oʻzbekiston Respublikasi Davlat mulki qoʻmitasi: “Kumush tola” va “Xonatlas” aksionerlik kompaniyalari tarkibiga kiruvchi korxonalar aksiyalarining 20 foizgachasini tegishli yuridik va jismoniy shaxslarga — xom pilla yetishtiruvchilarga sotishni nazarda tutsin; aksionerlik kompaniyalaridagi aksiyalarning davlat ulishini boshqarish huquqini shartnoma asosida “Oʻzbekyengilsanoat” davlat uyushmasiga bersin; davlatga tegishli aksiyalar boʻyicha dividendlarni ikki yil mobaynida shartnoma asosida “Kumush tola” va “Xonatlas” kompaniyalarida ishlab chiqarishni rivojlantirish uchun “Oʻzbekyengilsanoat” davlat uyushmasiga bersin. 14. Qoraqalpogʻiston Respublikasi Vazirlar Kengashi, viloyatlar hokimlari Oʻzbekiston Respublikasi Qishloq xoʻjaligi vazirligi bilan birgalikda ijara shartnomalari asosida tut daraxtlari va tutzorlarni oilaviy zvenolarga va dehqon (fermer) xoʻjaliklariga biriktirib qoʻyishni taʼminlasinlar, tut daraxtlarini ularning roziligisiz kesib tashlashni taqiqlasinlar. 15. Oʻzbekiston Respublikasi Qishloq xoʻjaligi vazirligi: ipak qurtining elita va superelita urugʻi, tut koʻchatlari yetishtirishni rivojlantirish, ipak qurtini boqish agrotexnikasini takomillashtirish yuzasidan yagona siyosat yuritilishini taʼminlasin; Qoraqalpogʻiston Respublikasi Vazirlar Kengashi, viloyatlar va tumanlar hokimliklari bilan birgalikda ozuqa bazasini rivojlantirishda, yangi tutzorlar barpo etishda “Kumush tola”, “Xonatlas” kompaniyalari xoʻjaliklari va korxonalariga hamda pillakorlar shirkatlariga yordam koʻrsatsin, tutzorlarning saqlanishi ustidan nazorat oʻrnatsin. 16. Oʻzbekiston SSR Ministrlar Sovetining 1988-yil 15-sentabrdagi 327-son qarori oʻz kuchini yoʻqotgan deb hisoblansin. 17. Mazkur qarorning bajarilishini nazorat qilish Bosh vazirning birinchi oʻrinbosari I. H. Joʻrabekov zimmasiga yuklansin. 1. “Ipakchi” Margʻilon aksionerlik jamiyati 2. “Margʻilon xonatlasi” Margʻilon aksionerlik jamiyati 3. “Ipak yoʻli”Fargʻona aksionerlik jamiyati 4. Ipak qurti urugʻi zavodlari: Qoʻqon ipak qurti zavodi Fargʻona ipak qurti zavodi Margʻilon ipak qurti zavodi 5. Pillaga dastlabki ishlov beruvchi tuman bazalari: Oltiariq bazasi Bogʻdod bazasi Buvayda bazasi Quva bazasi Rishton bazasi Toshloq bazasi Oxunboboyev bazasi Beshariq bazasi Uchkoʻprik bazasi Fargʻona bazasi Yozyovon bazasi Furqat bazasi Oʻzbekiston bazasi 6. Fargʻona avtokorxonasi 7. Fargʻona xoʻjalik hisobidagi qurilish-taʼminlash boshqarmasi 1. “Atlas” Namangan aksionerlik jamiyati 3. Ipak qurti urugʻi zavodlari: Namangan ipak qurti zavodi 4. Pillaga dastlabki ishlov beruvchi tuman bazalari: Kosonsoy bazasi Zadaryo bazasi Namangan bazasi Pop bazasi Toʻraqoʻrgʻon bazasi Uychi bazasi Uchqoʻrgʻon bazasi Chust bazasi Yangiqoʻrgʻon bazasi Chortoq bazasi Norin bazasi Oltinkoʻl bazasi Andijon bazasi Baliqchi bazasi Jalolquduq bazasi Komsomolobod bazasi Qoʻrgʻontepa bazasi Asaka bazasi Marhamat bazasi Shahrixon bazasi Paxtaobod bazasi Xoʻjaobod bazasi Boʻz bazasi Buloqboshi bazasi Izboskan bazasi 5. Avtokorxonalar: Namangan avtokorxonasi Andijon avtokorxonasi Toʻrtkoʻl pillakorlar shirkati Ellikqalʼa pillakorlar shirkati Chimboy pillakorlar shirkati Beruniy pillakorlar shirkati Kegeyli pillakorlar shirkati Xoʻjayli pillakorlar shirkati Mangʻit pillakorlar shirkati Toʻrtkoʻl tut koʻchatxonasi Avtogaraj, Nukus shahri Andijon pillachilik stansiyasi Xoʻjaobod ijara korxonasi Buxoro ipak qurti urugʻi zavodi Olot pillakorlar shirkati Buxoro pillakorlar shirkati Vobkent pillakorlar shirkati Jondor pillakorlar shirkati Gʻijduvon pillakorlar shirkati Qogon pillakorlar shirkati Qorakoʻl pillakorlar shirkati Peshku pillakorlar shirkati Romitan pillakorlar shirkati Shofirkon pillakorlar shirkati Buxoro pillachilik jamoa xoʻjaligi Avtogaraj, Buxoro shahri Baxmal pillakorlar shirkati Gʻallaorol pillakorlar shirkati Jizzax pillakorlar shirkati Doʻstlik pillakorlar shirkati Zomin pillakorlar shirkati Zarbdor pillakorlar shirkati Zafarobod pillakorlar shirkati Mirzachoʻl pillakorlar shirkati Paxtakor pillakorlar shirkati Forish pillakorlar shirkati Jizzax pillachilik jamoa xoʻjaligi Shahrisabz ipak qurti urugʻi zavodi Gʻuzor pillakorlar shirkati Qarshi pillakorlar shirkati Koson pillakorlar shirkati Qamashi pillakorlar shirkati Kitob pillakorlar shirkati Nishon pillakorlar shirkati U. Yusupov pillakorlar shirkati Kasbi pillakorlar shirkati Chiroqchi pillakorlar shirkati Shahrisabz pillakorlar shirkati Yakkabogʻ pillakorlar shirkati Muborak pillakorlar shirkati Avtogaraj, Shahrisabz shahri Namangan pillachilik jamoa xoʻjaligi Navoiy ipak qurti urugʻi zavodi Qiziltepa pillakorlar shirkati Navbahor pillakorlar shirkati Navoiy pillakorlar shirkati Xatirchi pillakorlar shirkati Nurota pillakorlar shirkati Kumushkon pillakorlar shirkati Samarqand pilla qurti urugʻi zavodi Kattaqoʻrgʻon pilla qurti urugʻi zavodi Samarqand pillachilik stansiyasi Oqdaryo pillakorlar shirkati Jomboy pillakorlar shirkati Ishtixon pillakorlar shirkati Bulungʻur pillakorlar shirkati Qoʻshrabod pillakorlar shirkati Narpay pillakorlar shirkati Payariq pillakorlar shirkati Paxtachi pillakorlar shirkati Juma pillakorlar shirkati Urgut pillakorlar shirkati Kattaqoʻrgʻon pillakorlar shirkati Chelak pillakorlar shirkati Toyloq pillakorlar shirkati Nurobod pillakorlar shirkati Samarqand pillakorlar shirkati Avtogaraj, Kattaqoʻrgʻon shahri Samarqand pillachilik ijara xoʻjaligi Boyovut pillakorlar shirkati Sayxunobod pillakorlar shirkati Guliston pillakorlar shirkati Sirdaryo pillakorlar shirkati Xovos pillakorlar shirkati Mirzaobod pillakorlar shirkati Navroʻz tut koʻchatxonasi Oltinsoy pillakorlar shirkati Angor pillakorlar shirkati Boysun pillakorlar shirkati Jarqoʻrgʻon pillakorlar shirkati Shoʻrchi pillakorlar shirkati Denov pillakorlar shirkati Sariosiyo pillakorlar shirkati Sherobod pillakorlar shirkati Qumqoʻrgʻon pillakorlar shirkati Termiz pillakorlar shirkati Bandixon pillakorlar shirkati Uzun pillakorlar shirkati Muzrobod pillakorlar shirkati Qiziriq pillakorlar shirkati Avtogaraj, Jarqoʻrgʻon shahri Toshkent ipak qurti urugʻi zavodi Oqqoʻrgʻon pillakorlar shirkati Ohangaron pillakorlar shirkati Bekobod pillakorlar shirkati Boʻstonliq pillakorlar shirkati Boʻka pillakorlar shirkati Quyi Chirchiq pillakorlar shirkati Yuqori Chirchiq pillakorlar shirkati Qibray pillakorlar shirkati Piskent pillakorlar shirkati Oʻrta Chirchiq pillakorlar shirkati Toshkent pillakorlar shirkati Chinoz pillakorlar shirkati Zangiota pillakorlar shirkati Yangiyoʻl pillakorlar shirkati Toshkent pillachilik jamoa xoʻjaligi Fargʻona pillachilik stansiyasi “Guliston” pillachilik jamoa xoʻjaligi Fargʻona tut koʻchatxonasi Urganch ipak qurti urugʻi zavodi Bogʻot pillakorlar shirkati Gurlan pillakorlar shirkati Qoʻshkoʻprik pillakorlar shirkati Urganch pillakorlar shirkati Honqa pillakorlar shirkati Xiva pillakorlar shirkati Hozorasp pillakorlar shirkati Shovot pillakorlar shirkati Yangiariq pillakorlar shirkati Yangibozor pillakorlar shirkati Pillachilik shirkat xoʻjaligi Avtogaraj, Urganch shahri ‎kishi‎ Rahbariyat‎ — 3‎ Pillakorlar shirkatlari ishlari boʻlimi‎ — 5‎ Ipak qurti urugʻi zavodlari ishini muvofiqlashtirish boʻlimi‎ — 3‎ Pillachikni rivojlantirishni tahlil qilish va istiqbolni belgilash boʻlimi‎ — 3‎ Marketing, bozor konyunkturasi, tashqi aloqalar boʻlimi‎ — 5‎ Auditorlik xizmati‎ — 3‎ Jami:‎ — 22‎